stanford-oval/wikipedia huggingface dataset:
โรงเรียนดงกลางพัฒนศึกษา
ทำเนียบผู้บริหารโรงเรียน

| ทำเนียบผู้บริหารโรงเรียนดงกลางพัฒนศึกษา> ลำดับ | ทำเนียบผู้บริหารโรงเรียนดงกลางพัฒนศึกษา> รายนาม | ทำเนียบผู้บริหารโรงเรียนดงกลางพัฒนศึกษา> ระยะเวลาการดำรงตำแหน่ง | ทำเนียบผู้บริหารโรงเรียนดงกลางพัฒนศึกษา> ตำแหน่ง |
| --- | --- | --- | --- |
| - | นายประมวล พงษ์ยุทธา | พ.ศ. 2533 - 2535 | รักษาการครูใหญ่ |
| 1 | นายเสงี่ยม ศรีพอ | พ.ศ. 2535 - 2543 | อาจารย์ใหญ่ |
| 2 | นายสรรทัศน์ ประทุมชาติ | พ.ศ. 2543 - 2548 | อาจารย์ใหญ่ |
| 3 | นายเสงี่ยม ศรีพอ | พ.ศ.2548 - 2550 | ผู้อํานวยการ |
| 4 | นายมานิต วรสิทธิกร | พ.ศ. 2550 - 2561 | ผู้อํานวยการ |
| 5 | นายพานิชย์ ศรีหาเสนา | พ.ศ. 2561 - 2563 | ผู้อํานวยการ |
| 6 | นายอรรถสิทธิ์ อุดรรัตน์ | พ.ศ. 2563 - ปัจจุบัน | ผู้อํานวยการ |
แผนการเรียนการสอน

โรงเรียนดงกลางพัฒนศึกษา เปิดการเรียนการสอนแบ่งออกเป็น 2 ช่วงชั้นได้แก่
1. มัธยมศึกษาตอนต้น (มัธยมศึกษาปีที่ 1-3) แต่ละระดับชั้นมีห้องเรียนทั้งหมดระดับละ 1 ห้อง
2. มัธยมศึกษาตอนปลาย (มัธยมศึกษาปีที่ 4-6) แต่ละระดับชั้นมีห้องเรียนทั้งหมดระดับละ 1 ห้อง แบ่งแผนการเรียนการสอนออกเป็น 1 แผนการเรียน ได้แก่
1. แผนการเรียนวิทยาศาสตร์-คณิตศาสตร์
แหล่งข้อมูลอื่น

โรงเรียนดงกลางพัฒนศึกษา ที่เฟซบุ๊ก
ข้อมูลพื้นฐานโรงเรียนดงกลางพัฒนศึกษาในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
โรงเรียนทีปังกรวิทยาพัฒน์ (วัดน้อยใน)

| โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ Dipangkornwittayapat (Watnoinai) School |
| --- | --- |

ที่ตั้ง

12 ซอยชัยพฤกษ์ 20 ถ.ชัยพฤกษ์ แขวงตลิ่งชัน เขตตลิ่งชัน กรุงเทพมหานคร 10170
ข้อมูล
ชื่ออื่น: ทป.2
ประเภท: รัฐบาล
คำขวัญ: บุคคลล่วงทุกข์ได้ด้วยความเพียร
หน่วยงานกำกับ: สำนักงานเขตพื้นที่การศึกษากรุงเทพมหานคร เขต 3
ผู้อำนวยการ: นางสิริกร สุกิน
ระดับปีที่จัดการศึกษา: ม.1-ม.6
สี: น้ำทะเล-เหลือง
เพลง: มาร์ชทีปังกรวิทยาพัฒน์ (วัดน้อยใน) ในพระราชูปถัมภ์ฯ
เว็บไซต์: http://www.dp2watnoinai.com/
(กรุงเทพมหานคร)
โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ (อังกฤษ: Dipangkornwittayapat (Watnoinai) School) ตั้งอยู่ที่167 หมู่ 4 ถ.ชัยพฤกษ์ แขวงตลิ่งชัน เขตตลิ่งชัน กรุงเทพมหานคร
ประวัติโรงเรียน > โรงเรียนวัดน้อยในยุคแรก

โรงเรียนวัดน้อยในเป็นโรงเรียนเก่าแก่ ตั้งแต่สมัยรัชกาลที่ 5 โดยมีพระอธิการมั่งเป็นเจ้าอาวาสวัดน้อยในเป็นผู้ก่อตั้งโรงเรียนนี้ แรกเริ่มมีนักเรียนเพียง 20 คน เรียนในศาลาการเปรียญ มีพระภิกษุเที่ยง เป็นผู้สอนเพียงองค์เดียว ต่อมาพระภิกษุเที่ยงลาสิกขาบทและลาออกจากการเป็นครู คุณครูขำ มัฆลักษณ์บ้านอยู่ตรงข้ามวัดน้อยใน เป็นครูใหญ่แทนและนักเรียนเพิ่มมากขึ้น จึงต้องเพิ่มครูสอนเป็น 3-4 คน มีชั้นสูงสุดเรียกว่า "ประโยคประถม" เทียบได้กับประถมศึกษาปีที่ 6 ในปัจจุบันกิจการตอนนี้นับว่าเจริญดีขึ้น กระทรวงศึกษาธิการเห็นความดีความชอบของพระอธิการมั่งจึงขอพระราชทานสมณศักดิ์เป็น "พระครูวิทยานุกูล" ใรัชกาลที่ 6 ได้ก่อตั้งกองลูกเสือที่ 28 เนื่องจากโรงเรียนอาศัยการเปรียญ และมีนักเรียนเพิ่มมากขึ้น ท่านผู้ใจบุญ 2 ท่านคือนายเหมือน และนางเปี่ยม มัฆลักษณ์ (บิดามารดาคุณครูขำ มัฆลักษณ์) ได้บริจาคทรัพย์สร้างโรงเรียนขึ้นเป็นเอกเทศซึ่งอยู่ทางหน้าวัดด้านใต้ เป็นอาคารชั้นเดียวจุนักเรียนได้มากต่อมาทางวัดได้รื้อเอาไม้มาสร้างโรงเรียนนักธรรมของวัดและได้มอบโรงเรียนให้กระทรวงศึกษาธิการกระทรวงฯ ได้ทูลเชิญกรมพระชัยนาทนเรนทร ครั้งยังเป็นพระองค์เจ้ารังสิตประยูรศักดิ์ เสด็จมาเปิดป้าย นามโรงเรียน คุณครูขำ มัฆลักษณ์ ยังเป็นครูอยู่ตามเดิม (ต่อมาในรัชกาลที่ 7 ได้รับพระราชทานบรรดาศักดิ์เป็น ขุนภารศาสตร์)
หลังจากเปลี่ยนแปลงการปกครอง พ.ศ. 2485 ทางราชการได้เปลี่ยนแปลงเขตจังหวัดใหม่ โรงเรียนวัดน้อยใน ซึ่งเดิมขึ้นอยู่กับจังหวัดธนบุรีได้เปลี่ยนแปลงไปขึ้นกับอำเภอบางกรวยจังหวัดนนทบุรีและได้เปลี่ยนเป็นโรงเรียนประจำอำเภอบางกรวยต่อมาขุนภารศาสตร์สุขภาพไม่สมบูรณ์และลาออกจากราชการ ร.ต.ถิน อาจหาญ ได้มาดำรงตำแหน่งครูใหญ่แทนเนื่องจากโรงเรียนวัดสุวรรณคีรี (วัดขี้เหล็ก) ซึ่งตั้งอยู่ในย่านคลองบางกอกน้อย และอยู่ใกล้โรงเรียนวัดน้อยในเจริญขึ้นมากมีการศึกษาถึงขึ้นมัธยมศึกษาปีที่ 6 (ม.3 ปัจจุบัน) ราชการจึงสั่งยุบโรงเรียนวัดน้อยในแต่ต่อมาโรงเรียนวัดสุวรรณคีรีก็ได้ยุบเลิกไปอีกการศึกษาในย่านคลองบางกอกน้อยจึงซบเซาไปมากเพราะไม่มีโรงเรียนในบริเวณนั้นเหลืออยู่อีกเลย
ประวัติโรงเรียน > โรงเรียนวัดน้อยในยุคต่อมา

โรงเรียนวัดน้อยในได้ถูกรื้อฟื้นอีกครั้งหนึ่ง โดยการเรียกร้องของราษฏรในตำบลตลิ่งชันอยู่ 3-4 ปีความนี้ทราบถึง พลตรี เฉลิม พงษ์สวัสดิ์ รัฐมนตรีช่วยว่าการกระทรวงศึกษาธิการในสมัยนั้นได้รื้อฟื้นโรงเรียนอีกครั้งหนึ่ง และให้โรงเรียนเปิดสอนในระดับชั้นมัธยมศึกษาขึ้นในปี พ.ศ. 2497 และอาคารเรียนก็สร้างเสร็จในปีนั้นเอง จึงได้ย้ายมาเรียนที่อาคารเรียนหลังแรกนี้ เมื่อวันที่ 1 กันยายนและมี พิธีเปิดป้ายนามโรงเรียน เมื่อวันที่ 2 กุมภาพันธ์ พ.ศ. 2498 โดยมี นายนาค เทพหัสดิน ณ อยุธยาปลัดกระทรวงศึกษาธิการเวลานั้น มาเป็นประธานในพิธี(ต่อมาโรงเรียนกำหนดวันที่ 2 กุมภาพันธ์ ทุกปี เป็นวันรวมน้ำใจ) โรงเรียนวัดน้อยในเป็นโรงเรียนในส่วนกลางสังกัดกองการมัธยมศึกษา กรมสามัญศึกษากระทรวงศึกษาธิการและตั้งอยู่ชานพระนครในย่านชุมชน จึงมีผู้ปกครองในย่านนี้ (เขตตลิ่งชัน กรุงเทพมหานคร กับอำเภอบางกรวย จังหวัดนนทบุรี) นิยมส่งบุตรหลานมาเข้าเรียน โดยเริ่มในปีแรกมีนักเรียน 91 คน มีครู 5 คนและได้ทวีจำนวนมากขึ้นตามลำดับในปีการศึกษา 2521 เปิดรับนักเรียนจำนวน 72 ห้องเรียน
พระมหากรุณาธิคุณ

ในปี พ.ศ. 2551 โรงเรียนวัดน้อยในได้รับพระราชทานนามโรงเรียนจากพระบาท​สมเด็จ​พระวชิร​เกล้า​เจ้า​อยู่​หัว​สมัยยังดำรงพระบรมราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เป็นโรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ พร้อมกับโรงเรียนวัดโบสถ์ เขตดุสิต และโรงเรียนทวีวัฒนา เขตทวีวัฒนา ที่เปลี่ยนเป็นโรงเรียนทีปังกรวิทยาพัฒน์ (วัดโบสถ์) ในพระราชูปถัมภ์ฯ และโรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ ตามลำดับ พร้อมทั้งยังมีพระบรมราชานุญาตให้ใช้ตราประจำพระองค์ มวก. เป็นตราประจำโรงเรียนอีกด้วย นับเป็นพระมหากรุณาธิคุณอันล้นพ้น
ปัจจุบัน โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ เปิดสอนในระดับช่วงชั้นที่ 3 ในหลักสูตรปกติ MEP (Mini English Program) และ EP (English Program) และการสอนภาษาญี่ปุ่น และช่วงชั้นที่ 4 ในหลักสูตรเน้นวิทย์-คณิต อังกฤษ-จีน อังกฤษ-ฝรั่งเศส และไทย-สังคม มีนางสิริกร สุกิน เป็นผู้อำนวยการโรงเรียน
โรงเรียนนักสืบ Q

| --- | --- |
โรงเรียนนักสืบ Q
探偵学園Q
ชื่อภาษาอังกฤษ: Detective School Q
แนว: สืบสวน, ตลก
มังงะ
เขียนโดย: เซย์มารุ อามางิ (เรื่อง)  ฟุมิยะ ซาโต้ (ภาพ)
สำนักพิมพ์:  โคดันชะ
สำนักพิมพ์ภาคภาษาไทย:  วิบูลย์กิจ
นิตยสาร: โชเน็นแม็กกาซีน
กลุ่มเป้าหมาย: โชเน็ง
วางจำหน่ายตั้งแต่: 23 พฤษภาคม 2001 – 20 กรกฎาคม 2005
จำนวนเล่ม: 22 เล่ม
อนิเมะ
กำกับโดย: โนริยูกิ อาเบะ
สตูดิโอ: TBS, ปิเอโร
ฉาย:  15 เมษายน 2546  –  20 มีนาคม 2547
โรงเรียนนักสืบ Q (ญี่ปุ่น: 探偵学園Q; โรมาจิ: Tantei Gakuen Kyū) (อังกฤษ: Detective School Q) เป็นการ์ตูนญี่ปุ่นแนวสืบสวนสอบสวน  แต่งเรื่องโดย เซย์มารุ อามางิ และวาดภาพโดย ฟุมิยะ ซาโต้ ซึ่งเคยมีผลงานร่วมกันมาก่อนในเรื่อง คินดะอิจิกับคดีฆาตกรรมปริศนา การ์ตูนนักสืบที่ได้รับความนิยมอย่างสูงอีกเรื่องหนึ่ง ต่อมาได้มีการนำไปสร้างเป็นการ์ตูนแอนิเมชันทางโทรทัศน์โดยมีเนื้อหาบางส่วนที่ดัดแปลงไปจากฉบับหนังสือการ์ตูน อีกทั้งยังมีการสร้างเป็นละครโทรทัศน์แล้ว
เนื้อเรื่อง

"คิว" เด็กหนุ่มวัย 13 ปี ผู้ใฝ่ฝันอยากเป็นนักสืบอันดับหนึ่งของโลก ได้สมัครเข้าสอบ DDS (Dan Detective School) โรงเรียนนักสืบชื่อดัง เขาต้องฝ่าฝันอุปสรรคต่างๆ มากมายจนสุดท้ายได้กลายเป็นส่วนหนึ่งของ Q Class (Qualified Class) ชั้นเรียนพิเศษที่ทำการสอนโดยตรง โดย ดัน โมริฮิโกะ ยอดนักสืบอันดับหนึ่งของญี่ปุ่น คิวและสมาชิกคนอื่นอีก 4 คนที่เป็นทั้งเพื่อนและคู่แข่งต้องหาทางไขปริศนาต่างๆ รวมถึงต้องขับเคี่ยวกับ "มฤตยู" องค์กรลับที่วางแผนฆาตกรรมได้สมบูรณ์แบบจนมีแต่นักสืบผู้ชาญฉลาดเท่านั้นที่มองแผนนั้นออก
ตัวละคร > Q Class

อายุ:14
ส่วนสูง:161 ซม.
น้ำหนัก:53 กก.
กรุ๊ปเลือด O
คิวหรือเร็นโจ คิว เด็กชายผู้เฉลี่ยวฉลาด เขาเป็นเด็กหนุ่มที่มุ่งมั่นในการจะก้าวไปเป็นนักสืบ เพื่อที่จะได้เป็นนักสืบ เขาจึงไปสอบเข้าโรงเรียนนักสืบ ดูภายนอก เขาอาจจะเอ๋อๆ สักหน่อย แต่ความจริงแล้ว เขามีสติปัญญาหลักแหลม และพร้อมแก้ไขปัญหาต่างๆ ได้อย่างรู้จริง  ซึ่งเค้าบังเอิญได้เจอกับนักสืบคนหนึ่งในตอนเด็กๆ เค้าจึงตั้งเป้าหมายไว้ว่า จะเป็นนักสืบเหมือนกับนักสืบคนที่เค้าเจอตอนนั้น โดยเค้าไม่รู้เลยว่านักสืบที่เค้าเจอนั้นคือพ่อของตนเอง
อายุ:14
ส่วนสูง:163 ซม.
น้ำหนัก:47 กก.
กรุ๊ปเลือด A
มินามิ เมงุมิ (美南 恵, Minami Megumi) : เมงุมิ หรือเรียกสั้นๆ ว่า เมงุ  เด็กสาวที่เป็นเพื่อนในห้องเรียนเดียวกับคิวมีความฝันที่จะเป็นนักสืบเช่นเดียวกับคิว แม้จะดูเป็นสาวน่ารัก แต่เธอก็มีความสามารถพิเศษ คือความสามารถในการจำในชั่วเสี้ยวเวลา (ความสามารถที่จะไม่ลืมเรื่องที่ได้เห็นหรือได้ยินเพียงชั่วเสี้ยวเวลา) ไม่ว่าจะในสถานการณ์ใด เธอก็สามารถใช้ความสามารถนี้ ช่วยในการสืบสวนสอบสวนได้เป็นอย่างดี
อายุ:18
ส่วนสูง:180 ซม.
น้ำหนัก:70 กก.
กรุ๊ปเลือด O
โทยาม่า คินทาโร่ (遠山 金太郎, Touyama Kintarou) : คินทาโร่ หรือเรียกสั้นๆ ว่า คินตะ เป็นลูกหลานของโทยามะ คินชิโร่คิตะมาฉิบุเงียว เป็นผู้สืบทอดวิชาโทยามะริวอนมิทสึ (ความสามารถในการใช้อะไรก็ได้ที่มีอยู่ให้เป็นอาวุธหรืออุปกรณ์) คินตะเป็นผู้มีพลังเยอะที่สุดในกลุ่ม เป็นเหมือนกำลังของกลุ่ม เขาเป็นนักสืบเสี่ยงดวง ทำการสืบโดยอาศัยดวงเช่นการทอยเต๋าเป็นส่วนใหญ่ แต่ถึงกระนั้นเขามีความสามารถทางด้านร่างกายสูง ไม่ว่าจะเป็นด้านกีฬาเคนโด้ ยูโด คาราเต้ รวมกันทั้งหมด 10 ดั้ง ระดับสายตา 4.0 และความสามารถในการดมกลิ่นเทียบเท่าระดับสุนัข
อายุ:14
ส่วนสูง:166 ซม.
น้ำหนัก:50 กก.
กรุ๊ปเลือด AB
ริว เป็นผู้ที่มีความสุขุม เยือกเย็น มีสายเลือดเดียวกับคิงฮาเดส ศัตรูของอาจารย์ดัน โมริฮิโกะ มีความสามารถรอบด้าน เก่งทั้งด้านกีฬา ความรู้ความสามารถ การที่คิงฮาเดสให้ริวมาเรียนที่โรงเรียนนักสืบที่เป็นศัตรูตนเองได้  เพราะคิงฮาเดสมีจุดประสงค์อะไรบางอย่างกับตัวของริวเอง
อายุ:10
ส่วนสูง:142ซม.
น้ำหนัก:38 กก.
กรุ๊ปเลือด B
โปรแกรมเมอร์อัจฉริยะ แม้จะเป็นเพียงเด็กประถมแต่ก็สามารถสร้างเกมส์ขายได้อย่างโด่งดัง เป็นนักสืบที่อาศัยคอมพิวเตอร์ในการสืบหาข้อมูล ด้วยความสามารถในการใช้คอมพิวเตอร์ทำให้คาซึมะเป็นฐานข้อมูลสำคัญในการสืบคดีต่างๆ ด้วยอายุที่ยังน้อยอยู่อาจารย์ดันจึงนิยมให้คาซึมะเป็นฝ่ายประสานงานข้อมูลอยู่ที่โรงเรียน ส่วนอีก 4 คนนั้นให้ออกปฏิบัติหน้าที่ทางด้านนอก และส่งข้อมูลกลับมาให้คาซึมะ นอกจากนี้คาซึมะยังเชี่ยวชาญทางด้านการถอดรหัสลับมากจนถือว่าไม่มีใครเทียบได้ทีเดียว
ตัวละคร > คณาจารย์และเจ้าหน้าที่

เกิดเมื่อปี 1936 เป็นผู้ก่อตั้งและอาจารย์ใหญ่ของโรงเรียนนักสืบแห่งนี้ นอกจากนี้เขายังเป็นนักสืบที่โด่งดัง คลี่คลายคดีต่างๆ นับไม่ถ้วน และยังเป็นนักสืบเอกชนที่ได้รับการอนุญาตให้ถือปืนและมีอำจาจจับกุมโดยถูกต้องตามกฎหมายคนเดียวในญี่ปุ่น
ดัน โมริฮิโกะได้ลาออกจากการเป็นตำรวจเพื่อเปิด สำนักงานนักสืบเอกชน แห่งหนึ่ง โดยมีคู่หูของเขา เรนโจ ซาโตรุ (พ่อของคิว) ที่ไม่ได้เป็นเพียงแค่คู่หู แต่ยังเป็นทั้งศิษย์และผู้ช่วยมือขวาของเขา ทั้งสองคนได้ช่วยกันสร้าง DDC (Dan Detective Company) และ DDS สำนักงานนักสืบมือหนึ่ง
ในหมู่ผู้ก่ออาชญากรรม มีองค์กรลับใต้ดินนาม Pluto ทั้งสองได้เอาชนะ Pluto ได้ จึงทำให้องค์กรลับแห่งนี้แตกไปเพียงชั่วคราว ก็อย่างที่ผู้คนว่าไว้ ไม่มีของฟรีในโลก ได้อะไรมาก็ต้องเสียอะไรไป โมริฮิโกะได้เสียเพื่อนรักของเขา คู่หู และศิษย์รัก ซาโตรุ เรนโจในศึกครั้งนั้น และตัวเองต้องตกอยู่ในสภาพนั่งรถเข็นไปตลอดชีวิต หลายปีต่อมา องค์กร Pluto ได้ถือกำเนิดขึ้นอีกครั่ง โมริฮิโกะจึงได้ตัดสินใจเปิด คลาส Q ขึ้น ซึ่งประกอบด้วยนักเรียนที่มีความโดดเด่นเหนือจินตนาการ เขาจึงฝึกฝนเด็กเหล่านี้เพื่อที่ห้องนี้จะได้กลายผู้สืบทอดเจตนารมณ์ของเขา
แหล่งข้อมูลอื่น

เว็บไซต์ทางการ เก็บถาวร 2011-09-26 ที่ เวย์แบ็กแมชชีน (ญี่ปุ่น)
โรงเรียนบ้านเขาเทพพิทักษ์

| โรงเรียนบ้านเขาเทพพิทักษ์ Bannkaotheppituk School> ที่ตั้ง |
| --- | --- |

เลขที่ 82 หมู่ที่ 1 ถนน  ตำบลเขาพัง   อำเภอบ้านตาขุน  จังหวัดสุราษฎร์ธานี 84230    โทร.(077)380-199 
ข้อมูล
ชื่ออื่น: ข.พ.
ประเภท: โรงเรียนประถมศึกษา
สถาปนา: 1 ธันวาคม พ.ศ. 2472
หน่วยงานกำกับ: กระทรวงศึกษาธิการ
รหัส: 84103358
ผู้อำนวยการ: นายไพศาล  มีเพียร
สี:   เหลือง     เทา
เว็บไซต์: 
โรงเรียนบ้านเขาเทพพิทักษ์ (อังกฤษ: Bannkaotheppituk School,อักษรย่อ ข.พ.) เป็นโรงเรียนประถมศึกษาประเภทสหศึกษา ตั้งอยู่ในเขตเทศบาลบ้านเชี่ยวหลาน โรงเรียนบ้านเขาเทพพิทักษ์ ทำการสอนครั้งแรก เมื่อวันที่ 1 ธันวาคม พ.ศ. 2472
ปัจจุบันตั้งอยู่เลขที่ 82 หมู่ที่ 1 ถนน  ตำบลเขาพัง อำเภอบ้านตาขุน จังหวัดสุราษฎร์ธานี โดยมี นายไพศาล  มีเพียร  เป็นผู้บริหารโรงเรียน เปิดทำการเรียนการสอนตั้งแต่ระดับชั้นอนุบาล - ชั้นประถมศึกษาปีที่ 6
ประวัติ

โรงเรียนบ้านเขาเทพพิทักษ์ เปิดทำการสอนครั้งแรก เมื่อวันที่ 1 ธันวาคม พ.ศ. 2472 โดยอาศัยศาลาวัดเขาพัง เป็นที่ทำการสอน ซึ่งใช้ชื่อว่า "โรงเรียนประชาบาลวัดเขาพัง" ได้จัดทำการสอนแบบสหศึกษา โดยมี นายแสง สถิตย์ เป็นครูคนแรก ซึ่งเปิดทำการเรียนการสอนมายาวนานกว่า94
ปัจจุบันตั้งอยู่พื้นที่รับผิดชอบเทศบาลบ้านเชี่ยวหลาน หมู่ที่ 1 ตำบลเขาพัง อำเภอบ้านตาขุน จังหวัดสุราษฎร์ธานี บนพื้นที่ 12 ไร่ 3 งาน 40 ตารางวา มีนายไพศาล  มีเพียร  เป็นผู้บริหารโรงเรียน เปิดทำการเรียนการสอนตั้งแต่ระดับชั้นอนุบาล - ชั้นประถมศึกษาปีที่ 6
| ปี |  |
| --- | --- |
พ.ศ. 2572: วันที่ 1 ธันวาคม พ.ศ. 2472 โดยอาศัยศาลาวัดเขาพัง เป็นที่ทำการสอน ซึ่งมีรองอำมาตย์โท แปลก คุ้มรักษ์ นายอำเภอคีรีรัฐนิคมในสมัยนั้น ร่วมกับขุนกระจ่าง กำนันตำบลเขาพัง ซึ่งตั้งขึ้นโดยใช้ชื่อว่า "โรงเรียนประชาบาลวัดเขาพัง" ได้จัดทำการสอนแบบสหศึกษา โดยมี นายแสง สถิตย์ เป็นครูคนแรก
พ.ศ. 2xxx: ได้รับงบประมาณ เป็นจำนวนเงิน 80,000 บาท จากองค์การบริหารส่วนจังหวัดก่อสร้างอาคารใหม่ถาวร แบบ ป.1 ก.4 ห้องเรียน
: ได้รับเงินบริจาคที่ดินจาก นางพัว    เพ็งจันทร์ และนายวรรณ พุทธแก้ว เป็นจำนวนเนื้อที่ 12 ไร่ 3 งาน 40 ตารางวา
พ.ศ. 2513: เปิดทำการเรียนการสอนอาคารหลังใหม่
: เปลี่ยนชื่อเป็น  “โรงเรียนบ้านเขาเทพพิทักษ์”
ทำเนียบผู้บริหาร

ตั้งแต่ปีพุทธศักราช 2472  ถึงปัจจุบัน “โรงเรียนบ้านเขาเทพพิทักษ์” มีผู้บริหารทั้งหมด x ท่าน
| ลำดับ | รายนาม | วาระการดำรงตำแหน่ง |
| --- | --- | --- |

| 1 | นายแสง สถิตย์ | พ.ศ. 2472 – 2xxx |

| 2 | ไม่ปรากฏหลักฐาน | พ.ศ. 2xxx – 2xxx |

| 3 | ไม่ปรากฏหลักฐาน | พ.ศ. 2xxx – 2xxx |

| 4 | ไม่ปรากฏหลักฐาน | พ.ศ. 2xxx – 2xxx |

| 5 | ไม่ปรากฏหลักฐาน | พ.ศ. 2xxx – 2xxx |

| 6 | นายไพรัฐ​ พุทธเจริญ | พ.ศ. 2xxx – 2530 |

| 7 | นายสมศักดิ์​ | พ.ศ. 2530 – 25xx |

| 8 | ไม่ปรากฏหลักฐาน | พ.ศ. 2xxx – 2xxx |

| 9 | ไม่ปรากฏหลักฐาน | พ.ศ. 2xxx – 2xxx |

| 10 | ไม่ปรากฏหลักฐาน | พ.ศ. 2xxx – 2xxx |

| 11 | ไม่ปรากฏหลักฐาน | พ.ศ. 2xxx – 2xxx |

| 12 | นายไพศาล  มีเพียร | พ.ศ. 255x – 2559 |
| 13 | ไม่ปรากฏหลักฐาน | พ.ศ. 2559 – ปัจจุบัน |
บุคคลที่มีชื่อเสียงของโรงเรียน

แผนที่และภาพถ่ายทางอากาศของ โรงเรียนบ้านเขาเทพพิทักษ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
8°57′05″N 98°49′22″E﻿ / ﻿8.951348°N 98.8227832°E﻿ / 8.951348; 98.8227832
โรงเรียนช่องพรานวิทยา

| โรงเรียนช่องพรานวิทยา Chongphranwittaya school> ที่ตั้ง |
| --- | --- |
158 หมู่ที่ 2  บ้านช่องพราน ตำบล  เตาปูน อำเภอ โพธาราม จังหวัดราชบุรี 70120
ข้อมูล
ชื่ออื่น: ช.พ. (C.P.)
ประเภท: รัฐบาล โรงเรียนมัธยมศึกษาขนาดกลาง
สถาปนา: 1 มิถุนายน พ.ศ. 2520
หน่วยงานกำกับ: สำนักงานเขตพื้นที่การศึกษามัธยมศึกษา เขต 8 สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1070480377
ผู้อำนวยการ: มณเฑียร สุดฮะ
ระดับปีที่จัดการศึกษา: ม.1-ม.6
 • อื่น ๆ: โทรศัพท์ : 032 359 218
สี:    ฟ้า-เหลือง
เพลง: มาร์ชช่องพรานวิทยา
เว็บไซต์: chongpran.ac.th
โรงเรียนช่องพรานวิทยา (อังกฤษ: Chongphranwittaya School; อักษรย่อ: ช.พ / C.P.) เป็น โรงเรียนมัธยมศึกษาขนาดกลาง ในจังหวัดราชบุรี ก่อตั้งมาแล้ว 41 ปี สังกัดสำนักงานเขตพื้นที่การศึกษามัธยมศึกษา เขต 8 สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นต้นแบบโรงเรียนในฝันตำบลเตาปูน โรงเรียนวิถีพุทธ เป็นโรงเรียนประเภทสหศึกษาเฉพาะนักเรียนระดับมัธยมศึกษาตอนต้นและตอนปลาย
ประวัติโรงเรียน

โรงเรียนได้รับอนุมัติให้จัดตั้งจากกระทรวงศึกษาธิการ เป็นโรงเรียนสหศึกษา เปิดสอนระดับมัธยมศึกษาตอนต้นเป็นปีแรก เดือนมิถุนายน พ.ศ. 2520
ปี พ.ศ. 2519 พระครูอุเทศธรรมคุณ (พระอธิการฟุ้ง ปริปุณโณ) เจ้าอาวาสวัดโคกทอง เจ้าคณะตำบลเตาปูน-เขาชะงุ้ม  ดำริจะให้มีโรงเรียนมัธยมศึกษาทางฝั่งตะวันตกของอำเภอโพธาราม เพราะเยาวชนในเขตนี้ต้องเดินทางไกลและลำบากที่จะต้องไปเรียนในตัวอำเภอโพธาราม และอำเภอเมือง
28 มีนาคม 2520 กระทรวงศึกษาธิการได้ประกาศจัดตั้งโรงเรียนช่องพรานวิทยา
มิถุนายน 2520  เปิดทำการสอนโดยมี นายสิงห์  มีสอน ดำรงตำแหน่งอาจารย์ใหญ่คนแรกโรงเรียน ตั้งอยู่ที่ดินรวม 2 แปลง ดังนี้ แปลงแรก ที่ดินกรรมสิทธิ์ของกรมสามัญศึกษา โฉนดที่ดิน 21616 เลขที่ 1071 หน้าสำรวจ 1980 ขึ้นทะเบียนเป็นที่ราชพัสดุแปลงที่  รบ.472 แปลงที่สอง ที่ธรณีสงฆ์วัดโคกทอง โฉนดที่ดิน 22877 เลขที่ 72 หน้าสำรวจ 71 ซึ่งทางวัดได้อนุญาตให้โรงเรียนใช้ที่ดินดังกล่าวได้โดยไม่ต้องเสียค่าเช่าหรือค่าอื่นใดเลยตามหนังสือวัดโคกทองที่ 37/2528 ลงวันที่ 9  ตุลาคม 2528 สมัยพระครูอุเทศธรรมคุณ  เป็นเจ้าอาวาสวัดโคกทอง นายสุวิทย์  มานิตกุล ได้รับการแต่งตั้งให้มารักษาการในตำแหน่งอาจารย์ใหญ่ ตั้งแต่ปีการศึกษา  2527
ปี  2527 โรงเรียนเข้าโครงการโรงเรียนมัธยมศึกษา เพื่อพัฒนาชนบท (มพช. 2  รุ่น  2) นายระดม  นิลศรี  ได้รับการแต่งตั้งให้มารักษาการในตำแหน่งอาจารย์ใหญ่ ตั้งแต่ภาคเรียนที่ 2 ปีการศึกษา 2530
ปีการศึกษา 2535 เปิดทำการสอนชั้น ม. 4
4 พฤศจิกายน 2536 นายพร  เชยจิตร ได้รับการแต่งตั้งให้มารักษาการในตำแหน่งอาจารย์ใหญ่
8 พฤศจิกายน 2537นายปฏิภาณ  ทับประยูร ได้รับการแต่งตั้งให้มารักษาการในตำแหน่งอาจารย์ใหญ่
ปีงบประมาณ 2538 ใช้เงินเหลือจ่ายจากการก่อนสร้างอาคารหอประชุม กั้นใต้อาคาร 216 เพื่อใช้ทำสำนักงานต่าง ๆ และจัดซื้อคอมพิวเตอร์ จำนวน 13 เครื่อง
ตุลาคม 2538 ปรับปรุงใต้อาคารหอนอนเป็นโรงอาหารนักเรียน
15 มกราคม 2539 กรมสามัญศึกษาได้สั่งปรับปรุงตำแหน่งอาจารย์ใหญ่ เป็น ผู้อำนวยการโรงเรียน  และผู้ช่วยอาจารย์ใหญ่ เป็นผู้ช่วยผู้อำนวยการโรงเรียน  ตั้งแต่  12 มกราคม 2538
หลักสูตรที่เปิดสอน

เปิดสอนหลักสูตรสามัญชั้นมัธยมศึกษาตอนต้น (ม.1-3)  และชั้นมัธยมศึกษาตอนปลาย (ม.4-6)  โดยชั้นมัธยมศึกษาตอนปลายเปิดสอน 2 สาย คือ วิทย์ - คณิต และ ศิลป์ - ทั่วไป
อาคารและสถานที่

ปัจจุบันโรงเรียนช่องพรานวิทยา มีอาคารเรียน 3 อาคาร คืออาคาร 1 มี 3 ชั้น อยู่ตรงบริเวณหลังเสาธง อาคาร 2 มี 2 ชั้นอยู่ด้านหลังถัดจากอาคาร 1 อาคาร 3 อยู่บริเวณท้ายโรงเรียนเป็นอาคารชั้นเดียว อาคารหอประชุม 1 เป็นอาคารบริเวณด้านข้างสนามบาสไว้จัดกิจกรรมหรือจัดประชุมในโอกาสต่าง ๆ อาคารโรงอาหารและห้องสมุด มี 2 ชั้น โดยชั้นบนเป็นห้องสมุดโรงเรียน และชั้นล่างเป็นโรงอาหาร มีห้องโรงเรียนธนาคารช่องพรานวิทยา บริเวณลานตัวหนอนติดกับอาคาร 1 มีห้องน้ำชาย 1 หลัง ห้องน้ำหญิง 2 หลัง บ้านพักครูอยู่ในบริเวณท้ายโรงเรียน ถัดจากอาคาร 3 โรงเรียนช่องพรานวิทยามีเนื้อที่ทั้งหมดประมาณ 35 ไร่
‎
กีฬาสี

สีแดง
สีชมพู
สีเขียว
สีม่วง
สีส้ม
แหล่งข้อมูลอื่น

โรงเรียนช่องพรานวิทยา (สพฐ.)[ลิงก์เสีย]
ข้อมูลพื้นฐานโรงเรียนช่องพรานวิทยา (สพฐ.)[ลิงก์เสีย]
Facebook : โรงเรียนช่องพรานวิทยา
Facebook : กลุ่มศิษย์เก่าช่องพรานวิทยา
Facebook Fanpage : Chongphranwittaya School
ภาพถ่ายทางอากาศของ โรงเรียนช่องพรานวิทยา
โรงเรียนปล้องวิทยาคม

| โรงเรียนปล้องวิทยาคม Plongwittayakhom School> ที่ตั้ง |
| --- | --- |
เลขที่ 120 หมู่ 9 ตำบลปล้อง อำเภอเทิง จังหวัดเชียงราย 57230
ข้อมูล
ชื่ออื่น: ป.ค. (P.K.)
คำขวัญ: อตฺตาหิ อตฺตโน นาโถ (ตนแลเป็นที่พึ่งแห่งตน)
สถาปนา: 29 กันยายน พ.ศ. 2524
เขตการศึกษา: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ระดับปีที่จัดการศึกษา: มัธยมศึกษาปีที่ 1-6 สหศึกษา
สี: (สีขาว - สีเหลือง) สีขาว หมายถึง ความบริสุทธิ์ของร่างกายและจิตใจ  สีเหลือง หมายถึง ความมีศิลธรรมและคุณธรรม 
เพลง: เพลงมาร์ช “ปล้องวิทยาคม”
เว็บไซต์: http://www.plongwittayakhom.ac.th/
โรงเรียนปล้องวิทยาคม (อังกฤษ: Plongwittayakhom School) (อักษรย่อ: ป.ค., P.K.) เป็นโรงเรียนมัธยมศึกษา ตั้งอยู่เลขที่ 120 หมู่ 9 ตำบลปล้อง อำเภอเทิง จังหวัดเชียงราย สังกัดสำนักงานเขตพื้นที่การศึกษาจังหวัดเชียงราย เขตที่ 4 ได้รับประกาศจัดตั้งจากกระทรวงศึกษาธิการ เมื่อวันที่ 29 กันยายน พ.ศ. 2524 ณ หมู่บ้านป่ามื่น ตำบลปล้อง อำเภอเทิง จังหวัดเชียงราย มีพื้นที่ทั้งหมด 39 ไร่ 1 งาน 80 ตารางวา โดยแบ่งที่ดินที่จากสภาตำบลปล้อง และประชาชนได้ร่วมบริจาคทรัพย์จัดซื้อจากเอกชนเป็นพื้นที่จำนวน 7 ไร่ 80 ตารางวา และเป็นที่ดินสภาตำบลได้ขอแบ่งจากโรงเรียนบ้านป่ามื่นสังกัดสำนักงานการประถมศึกษาแห่งชาติ กระทรวงศึกษาธิการ อีกจำนวน 12 ไร่ 1 งาน
ประวัติ

โรงเรียนปล้องวิทยาคมได้เริ่มเปิดเรียนเป็นครั้งแรกเมื่อวันที่ 17 พฤษภาคม พ.ศ. 2525 โดยเปิดรับนักเรียนชั้นมัธยมศึกษาปีที่ 1 จำนวน 2 ห้อง จำนวนนักเรียน 90 คน ในชั้นแรกนี้ ได้ขอใช้อาคารเรียนของโรงเรียนบ้านป่ามื่นในการดำเนินการจัด การเรียนการสอน จนถึงวันที่ 1 มกราคม 2526 จึงย้ายมาใช้อาคารเรียนชั่วคราวของโรงเรียนเอง
ในปีการศึกษา 2532 ได้เปิดรับนักเรียนในระดับชั้นมัธยมศึกษาที่ 4 ขึ้นเป็นครั้งแรกรับนักเรียนจำนวน 1 ห้องเรียน
รายนามผู้บริหารโรงเรียนปล้องวิทยาคม

| ลำดับ | รายนาม | ตำแหน่ง | ระยะเวลาดำรงตำแหน่ง |
| --- | --- | --- | --- |
| 1 | นายพูนชัย มหาวงศนันท์ | ครูใหญ่ | พ.ศ. 2525 - 2527 |
| 2 | นายมนู มณีรัตน์ | อาจารย์ใหญ่ | พ.ศ. 2528 - 2534 |
| 3 | นายสนั่น เทพสาร | ผู้อำนวยการ | พ.ศ. 2534 - 2541 |
| 4 | นายเกษม ศิริวรัญญา | ผู้อำนวยการ | พ.ศ. 2542 - 2543 |
| 5 | นายสมบัติ ประมวน | ผู้อำนวยการ | พ.ศ. 2543 - 2543 |
| 6 | นายมงคล จินดามัง | ผู้อำนวยการ | พ.ศ. 2543 - 2544 |
| 7 | นายสัมฤทธิ์ นวะมะวัฒน์ | ผู้อำนวยการ | พ.ศ. 2544 - 2553 |
| 8 | นายชัยวัฒน์ ริณพัฒน์ | ผู้อำนวยการ | พ.ศ. 2554 - 2554 |
| 9 | นายปิยะ แก้วหาญ | ผู้อำนวยการ | พ.ศ. 2554 - 2561 |
| 10 | นายไกร ธรรมมากาศ | ผู้อำนวยการ | พ.ศ. 2561 - 2565 |
| 11 | นายพลวัฒน์ ปริญญาเจริญกุล | ผู้อำนวยการ | พ.ศ. 2565 - ปัจจุบัน |
แหล่งข้อมูลอื่น

โรงเรียนปล้องวิทยาคม
โรงเรียนพระโขนงพิทยาลัย

| โรงเรียนพระโขนงพิทยาลัย Prakhanongpittayalai School |
| --- | --- |

ที่ตั้ง

182 ซอยสุขุมวิท 62 แขวงพระโขนงใต้ เขตพระโขนง กรุงเทพมหานคร 10260  โทรศัพท์ 02-311-5185, 02-311-5196  โทรสาร 02-311-5317, 02-332-5040
ข้อมูล
ชื่ออื่น: พ.ข.
ประเภท: มัธยมศึกษา
คำขวัญ: ปัญญา สามัคคี มีน้ำใจ   นตฺถิ ปญฺญาสมา อาภา   (แสงสว่างเสมอด้วยปัญญาไม่มี) 
สถาปนา: 19 พฤษภาคม พ.ศ. 2501
ผู้ก่อตั้ง: นาค รัตนวิชัย
หน่วยงานกำกับ: กระทรวงศึกษาธิการ
รหัส: 1000100901
ผู้อำนวยการ: นายธีรวัฒน์  เลื่อนฤทธิ์
สี: ฟ้า-เหลือง
เพลง: เพลงมาร์ชฟ้าเหลือง มาร์ชฟ้าเหลือง
เว็บไซต์: http://www.prakanong.ac.th
ต้นไม้ประจำโรงเรียน - ราชพฤกษ์
โรงเรียนพระโขนงพิทยาลัย (อังกฤษ: Prakhanongpittayalai School) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 19 พฤษภาคม พ.ศ. 2501 โดยผู้ใหญ่นาค รัตนวิชัย ในชุมชนจาก ปัจจุบันเปิดสอนในระดับมัธยมศึกษาปีที่ 1 - 6 ปัจจุบันตั้งอยู่เลขที่ 182 ซอยสุขุมวิท 62 แขวงพระโขนงใต้ เขตพระโขนง กรุงเทพมหานคร 10260
ประวัติโรงเรียน

โรงเรียนพระโขนงพิทยาลัย เดิมชื่อว่า "โรงเรียนพระโขนง" ก่อตั้งเมื่อวันที่ 19 พฤษภาคม พ.ศ. 2500 โดยผู้ใหญ่นาค รัตนวิชัย เป็นผู้เสนอกระทรวงศึกษาธิการให้จัดตั้งโรงเรียนขึ้นในชุมชนบางจาก ต่อมาในปี พ.ศ. 2501 กระทรวงศึกษาธิการได้ประกาศตั้งเป็นโรงเรียนมัธยมวิสามัญ ในที่ดินของกรมธนารักษ์ ตำบลบางจาก อำเภอพระโขนง จังหวัดพระนคร
ในปีแรกเปิดสอนในระดับมัธยมศึกษาตอนต้น จำนวน 8 ห้องเรียน นักเรียน 301 คน ครู 12 คน โดยมีนายชุบ กายสิทธิ์ เป็นครูใหญ่คนแรก ต่อมาจึงเปิดสอนในระดับมัธยมศึกษาตอนปลาย (ม.ศ.4 - ม.ศ.5) ในภายหลัง
ต่อมามีการเปลี่ยนชื่อจาก "โรงเรียนพระโขนง" เป็น "โรงเรียนพระโขนงพิทยาลัย" เมื่อนางสาวจุไร ลียากาศ เข้ามาดำรงตำแหน่งเป็นผู้อำนวยการโรงเรียนคนแรกในปี พ.ศ. 2517 และก่อตั้งสมาคมผู้ปกครองและครูในอีกหนึ่งปีต่อมา โดยมีพลเรือตรีเกษม ลิขิตวงศ์ ร.น. เป็นนายกสมาคมฯ และมีคำขวัญประจำโรงเรียน คือ "ปัญญา สามัคคี มีน้ำใจ"
โรงเรียนพระโขนงพิทยาลัยมีพระพุทธรูปประจำโรงเรียน คือ พระพุทธศากยมุนีศรีปัญญา'85 (หลวงพ่อสุข) พระพุทธรูปปางลีลา โดยได้รับมอบจากคณะนักเรียนเก่าโรงเรียนสายปัญญา รุ่นปีการศึกษา 2485 บริจาคให้มาประดิษฐานเป็นพระพุทธรูปประจำโรงเรียน ในปี พ.ศ. 2528
บุคคลที่มีชื่อเสียง

อำนาจ ลูกจันทร์ (เป้า คาราบาว) - อดีตมือกลองของวงคาราบาว
วิษณุ เครืองาม - นักการเมือง
วิทวัส สุนทรวิเนตร์ - พิธีกร
สมพร ปรีดามาโนช (ปิง ฟรุตตี้) - นักร้อง
ธานินทร์ ทัพมงคล - นักร้องนักแสดง
สิทธิพร นิยม (โด่ง) - นักร้องนักแสดง
แทนคุณ จิตต์อิสระ (อี้) - นักแสดง พิธีกร นักการเมือง
แผนการเรียนรู้

แผนการเรียน วิทยาศาสตร์ - คณิตศาสตร์ (ห้องเรียนพิเศษ, Gifted)
แผนการเรียน วิทยาศาสตร์ - คณิตศาสตร์
แผนการเรียน ภาษาอังกฤษ - คอมพิวเตอร์
แผนการเรียน คณิตศาสตร์ - ภาษาอังกฤษ
แผนการเรียน ภาษาอังกฤษ - ภาษาจีน
แผนการเรียน ภาษาอังกฤษ - ภาษาญี่ปุ่น
โรงเรียนขอนแก่นวิทยาลัย

ระวังสับสนกับ โรงเรียนขอนแก่นวิทยายน หรือ โรงเรียนแก่นนครวิทยาลัย
| โรงเรียนขอนแก่นวิทยาลัย Khonkaen Wittayalai School Khonkaen Wittayalai School> ที่ตั้ง |
| --- | --- |
ตำบลบ้านเป็ด อำเภอเมืองขอนแก่น จังหวัดขอนแก่น 40000
ข้อมูล
ชื่ออื่น: ข.ก.ว. / KKWL
คำขวัญ: มีคุณค่า มีคุณธรรม มีอนาคต
สถาปนา: 13 มกราคม พ.ศ. 2536 (31 ปี)
ผู้ก่อตั้ง: นายสมชาย เขตอนันต์
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: นายศรวิษฐ์ ฤทธิ์มนตรี
วิทยาเขต: กัลยาณมิตร
สี:    ชมพู-เขียว
เพลง: มาร์ชขอนแก่นวิทยาลัย
เว็บไซต์: www.kkwl.ac.th
โรงเรียนขอนแก่นวิทยาลัย (อังกฤษ: Khonkaen Wittayalai School)เดิมชื่อโรงเรียนบึงกีวิทยานุกูล ก่อตั้งเมื่อวันที่ 3 มิถุนายน พ.ศ. 2534 ถูกแยกเป็นเอกเทศและสถาปนาเมื่อวันที่ 13 มกราคม พ.ศ. 2536 ปัจจุบัน เปิดสอนชั้นมัธยมศึกษาปีที่ 1-6
ประวัติโรงเรียน

โรงเรียนขอนแก่นวิทยาลัยเดิมชื่อโรงเรียนบึงกีวิทยานุกูล เปิดเป็นสาขาของโรงเรียนนครขอนแก่น เริ่มจัดตั้งโดย นายสมชาย เขตอนันต์ ผู้อำนวยการโรงเรียนนครขอนแก่น ในขณะนั้นร่วมกับสภาตำบลบ้านเป็ด เมื่อวันที่ 3 มิถุนายน พ.ศ. 2534 ในปีการศึกษาแรกนั้นใช้เวทีหมอลำวัดท่าบึงบ้านเป็ดเป็นอาคารเรียน ได้รับอนุมัติแยกเป็นเอกเทศเมื่อวันที่ 13 มกราคม พ.ศ. 2536